《留题龙门二首》
宋代·吕公著

谁将长剑斩长蛟，斩断长蛟剑复韬。
爪尾蜿蜒凝华岳，角牙狞复结蒿高。
骨伤两处崭苍壁，血出东流汹巨涛。
此物犹难保身首，为言谗口莫嗷嗷。

作者简介：（1018—1089）宋寿州人，字晦叔。吕公弼弟。仁宗时登进士第。英宗时知蔡州。神宗立，召为翰林学士。熙宁初，知开封府，为御史中丞。反对行青苗法，言吕惠卿奸邪不可用，出知颍州。起知河阳，召还知审官院，寻同知枢密院事。哲宗元祐元年拜尚书右仆射兼中书侍郎，与司马光同辅政，废除新法。三年，恳辞位，拜司空、同平章军国事。卒谥正献。